|  |
| --- |
| KATOLIČKA GIMNAZIJA S PRAVOM JAVNOSTI  Požega, Pape Ivana Pavla II. 6 |

KLASA: 602-03/21-01/51

URBROJ: 2177-2-01/1-21-1

Požega, 16. lipnja 2021.

Na temelju članka 22. stavka 9. Zakona o odgoju i obrazovanju u osnovnoj i srednjoj školi (Narodne novine brojevi 87/2008, 86/2009, 92/2010, 105/2010-Ispravak, 90/2011, 16/2012, 86/2012, 94/2013, 152/2014, 7/2017, 68/2018, 98/2019 i 64/2020-Uredba), Pravilnika o elementima i kriterijima za izbor kandidata za upis u I. razred srednje škole (Narodne novine brojevi 49/2015 i 47/2017), Odluke o upisu učenika u I. razred srednje škole u školskoj godini 2021./2022. (Narodne novine broj 55/2021) te članka 56. i članka 57. Statuta Katoličke gimnazije s pravom javnosti, Katolička gimnazija s pravom javnosti objavljuje

**NATJEČAJ**

**ZA UPIS UČENIKA U I. RAZRED KATOLIČKE GIMNAZIJE S PRAVOM JAVNOSTI**

**U ŠKOLSKOJ GODINI 2021./2022.**

I.

U I. razred Katoličke gimnazije s pravom javnosti u školskoj godini 2021./2022. učenici se upisuju u skladu s Pravilnikom o elementima i kriterijima za izbor kandidata za upis u I. razred srednje škole (Narodne novine brojevi 49/2015 i 47/2017) i Odlukom o upisu učenika u I. razred srednje škole u školskoj godini 2021./2022. (Narodne novine broj 55/2021), a prijavljuju se i upisuju elektroničkim načinom preko mrežne stranice Nacionalnoga informacijskog sustava prijava i upisa u srednje škole (u daljnjem tekstu: NISpuSŠ) [www.upisi.hr](http://www.upisi.hr) na temelju ovog Natječaja.

II.

U programe redovitog obrazovanja u Katoličkoj gimnaziji s pravom javnosti, čiji je osnivač Požeška biskupija, u I. razred u školskoj godini 2021./2022. planira se mogućnost upisa za 40 učenika u 2 razredna odjela prema sljedećim uvjetima upisa:

|  |  |  |
| --- | --- | --- |
| * Programi obrazovanja | Opća gimnazija | Klasična gimnazija |
| * Trajanje programa obrazovanja | 4 godine | 4 godine |
| * Broj razrednih odjela u koje se učenici upisuju | 1 | 1 |
| * Broj upisnih mjesta | 20 | 20 |
| * Nastavni predmeti koji se vrednuju za upis gimnazijskog obrazovnog programa | Hrvatski jezik  Matematika  Prvi strani jezik | Hrvatski jezik  Matematika  Prvi strani jezik |
| * Nastavni predmeti posebno važni za upis koje je odredila Katolička gimnazija s pravom javnosti | Povijest  Geografija  Biologija | Povijest  Geografija  Biologija |
| * Natjecanje iz znanja koje se vrednuje pri upisu, a odredila ga je Katolička gimnazija s pravom javnosti | Vjeronauk | Vjeronauk |
| * Strani jezici koji se izvode u Katoličkoj gimnaziji s pravom javnosti kao obvezni nastavni predmeti | Engleski jezik  Njemački jezik | Engleski jezik  Njemački jezik |
| * Školarina | Ne naplaćuje se | Ne naplaćuje se |
| * Ostali kriteriji, postupci i uvjeti upisa (zbog posebnosti osnivačkih prava škola čiji su osnivači vjerske zajednice) | Roditelj/Skrbnik i učenik su obvezni dostaviti ispunjenu ANKETU koja je na poveznici <https://forms.gle/SMkx9Jtw4nyLhfa66> , a može se ispuniti i na računalu u Katoličkoj gimnaziji s pravom javnosti prilikom donošenja upisnice u upisnim rokovima ili prijavljivanja za upis u naknadnome upisnom roku.  Anketa se ispunjava nakon objave konačnih ljestvica poretka, odnosno ako se u Katoličku gimnaziju s pravom javnosti učenik upisao. | |
| Kandidati za DUHOVNA ZVANJA svećenika i redovnika/redovnicu imaju pravo na izravan upis na temelju dokumenta o prijemu u duhovno zvanje koji Katoličkoj gimnaziji s pravom javnosti dostavlja vjerska zajednica. | |

III.

Učenici će se prijavljivati za upis i upisivati u I. razred Katoličke gimnazije s pravom javnosti u školskoj godini 2021./2022. u ljetnome i jesenskome upisnom roku.

*Ljetni upisni rok*

|  |  |
| --- | --- |
| Opis postupaka | Datum |
| * Dostava osobnih dokumenata i svjedodžbi za kandidate izvan redovitog   sustava obrazovanja Republike Hrvatske Središnjem prijavnom uredu | 24.5.2021.-1.7.2021. |
| * Završetak registracije za kandidate izvan redovitog sustava obrazovanja Republike Hrvatske | 26.6.2021. |
| * Početak prijava redovitih učenika u sustav | 24.5.2021. |
| * Početak prijava obrazovnih programa | 25.6.2021. |
| * Završetak prijave obrazovnih programa koji zahtijevaju dodatne provjere | 28.6.2021. |
| * Provođenje dodatnih ispita i provjera (iz stranog jezika koji je kandidat prijavio kao prvi strani jezik, a nije ga učio najmanje 4 godine) te unos rezultata | 29.6.2021.  u 9 sati,  pisano i usmeno |
| * Rok za dostavu dokumentacije redovitih učenika (dokumenti kojima se ostvaruju dodatna prava za upis) | 1.7.2021. |
| * Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 5.7.2021. |
| * Brisanje s lista kandidata koji nisu zadovoljili preduvjete | 6.7.2021. |
| * Završetak prijava obrazovnih programa * Početak ispisa prijavnica | 7.7.2021. |
| * Rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu) * Brisanje s lista kandidata koji nisu zadovoljili preduvjete ili dostavili prijavnice | 9.7.2021. |
| * Objava konačnih ljestvica poretka | 10.7.2021. |
| * Dostava dokumenata koji su uvjet za upis u određeni program obrazovanja Katoličke gimnazije s pravom javnosti (dokumenti kojima su ostvarena dodatna prava za upis) * Dostava potpisanog obrasca o upisu u I. razred Katoličke gimnazije s pravom javnosti (upisnice) u Katoličku gimnaziju s pravom javnosti u koju se učenik upisao | 12.7.2021.-13.7.2021.  od 8 do 16 sati |
| * Objava okvirnog broja slobodnih mjesta za jesenski upisni rok | 15.7.2021. |
| * Službena objava slobodnih mjesta za jesenski upisni rok | 10.8.2021. |

*Jesenski upisni rok*

|  |  |
| --- | --- |
| Opis postupaka | Datum |
| * Početak prijava u sustav i prijava obrazovnih programa | 21.8.2021. |
| * Završetak registracije za kandidate izvan redovitog sustava obrazovanja Republike Hrvatske | 23.8.2021. |
| * Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja Republike Hrvatske Središnjem prijavnom uredu | 25.8.2021. |
| * Dostava dokumentacije redovitih učenika (dokumenti kojima se ostvaruju dodatna prava za upis) | 23.8.2021. |
| * Završetak prijave obrazovnih programa koji zahtijevaju dodatne provjere | 24.8.2021. |
| * Provođenje dodatnih ispita i provjera (iz stranog jezika koji je kandidat prijavio kao prvi strani jezik, a nije ga učio najmanje 4 godine) te unos rezultata | 25.8.2021.  u 9 sati,  pisano i usmeno |
| * Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis * Završetak unosa rezultata s popravnih ispita * Brisanje s lista kandidata koji nisu zadovoljili preduvjete | 25.8.2021. |
| * Završetak prijava obrazovnih programa * Početak ispisa prijavnica | 26.8.2021. |
| * Rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu) * Brisanje s lista kandidata koji nisu zadovoljili preduvjete ili dostavili prijavnice | 27.8.2021. |
| * Objava konačnih ljestvica poretka | 28.8.2021. |
| * Dostava dokumenata koji su uvjet za upis u određeni program obrazovanja Katoličke gimnazije s pravom javnosti (dokumenti kojima su ostvarena dodatna prava za upis) * Dostava potpisanog obrasca o upisu u I. razred Katoličke gimnazije s pravom javnosti (upisnice) u Katoličku gimnaziju s pravom javnosti u koju se učenik upisao | 30.8.2021.-31.8.2021.  od 8 do 16 sati |
| * Objava slobodnih upisnih mjesta nakon jesenskog upisnog roka | 1.9.2021. |

*Upis učenika*

Učenici koji su ostvarili dodatna prava za upis ostvaruju pravo upisa u Katoličku gimnaziju s pravom javnosti u školskoj godini 2021./2022. nakon dostave navedenih dokumenata u rokovima koje sadrži ovaj Natječaj. Navedeni dokumenti mogu se donijeti osobno ili dostaviti elektroničkim putem na adresu e-pošte [sanja.prsa@skole.hr](mailto:sanja.prsa@skole.hr) . Učenici koji ne dostave navedenu dokumentaciju u rokovima koje sadrži ovaj Natječaj gube pravo upisa ostvarenog u ljetnome upisnom roku te se u jesenskome upisnom roku mogu kandidirati za upis u preostala slobodna upisna mjesta.

Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr) koji je dužan donijeti osobno ili dostaviti elektroničkim putem u Katoličku gimnaziju s pravom javnosti na adresu e-pošte [sanja.prsa@skole.hr](mailto:sanja.prsa@skole.hr) u rokovima koje sadrži ovaj Natječaj.

Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga Katoličkoj gimnaziji s pravom javnosti, učenik je upisan u I. razred Katoličke gimnazije s pravom javnosti u školskoj godini 2021./2022. Ako učenik zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je donijeti osobno ili dostaviti elektroničkim putem njegov roditelj/skrbnik ili opunomoćenik na adresu e-pošte [sanja.prsa@skole.hr](mailto:sanja.prsa@skole.hr) .

*Naknadni upisni rok*

Učenici koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome upisnom roku za upis u Katoličku gimnaziju s pravom javnosti u program obrazovanja u kojemu je nakon jesenskoga upisnog roka ostalo slobodnih mjesta u sklopu broja upisnih mjesta koji je sadržan u ovom Natječaju, a utvrđenih u NISpuSŠ-u.

Učenici se za upis u naknadnome upisnom roku mogu prijaviti Katoličkoj gimnaziji s pravom javnosti od 2. rujna 2021. do 24. rujna 2021. godine.

O upisu učenika u naknadnome upisnom roku odlučuje se na temelju pisanoga zahtjeva učenika te se podatci o upisu unose u NISpuSŠ nakon zaprimljene potpisane upisnice učenika te ostale dokumentacije potrebne za upis.

Ravnatelj

Ivan Bedeničić, dipl. grec. i lat.

DOSTAVITI:

1. Osnivaču Požeškoj biskupiji, e-poštom
2. Upisnom koordinatoru Ivani Dadić, e-poštom
3. Zamjeniku upisnog koordinatora Sanji Prši, e-poštom
4. Tajniku školske ustanove, ovdje